title: KOMISJONI RAKENDUSMÄÄRUS (EL) …/…, millega kehtestatakse nõuandekomisjoni või alternatiivse vaidluste lahendamise komisjoni standardtöökord ja lõpliku otsuse avaldamisega seotud teabe edastamise tüüpvorm kooskõlas nõukogu direktiiviga (EL) 2017/1852

text:
               KOMISJONI RAKENDUSMÄÄRUS (EL) …/…,

               24.4.2019,

               millega kehtestatakse nõuandekomisjoni või alternatiivse vaidluste lahendamise komisjoni standardtöökord ja lõpliku otsuse avaldamisega seotud teabe edastamise tüüpvorm kooskõlas nõukogu direktiiviga (EL) 2017/1852

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse nõukogu 10. oktoobri 2017. aasta direktiivi (EL) 2017/1852 maksuvaidluste lahendamise mehhanismide kohta Euroopa Liidus,
                  1
                eriti selle artikli 11 lõiget 3 ja artikli 18 lõiget 4,

               ning arvestades järgmist:

               (1)Direktiiviga (EL) 2017/1852 kehtestati mehhanism, et võimaldada lahendada tulemuslikult liikmesriikidevahelisi maksuvaidlusi, mis on tekkinud tulu ja asjakohasel juhul kapitali topeltmaksustamise vältimise lepingute ja konventsioonide tõlgendamisest ja kohaldamisest.

               (2)Direktiivis (EL) 2017/1852 on sätestatud, et kui vaidluste lahendamise esimese sammuna ettenähtud vastastikuse kokkuleppe menetluse tulemusel asjaomaste liikmesriikide pädevad asutused teatud aja jooksul kokkuleppele ei jõua, võib vaidluse esitada lahendamiseks nõuandekomisjonile või alternatiivsele vaidluste lahendamise komisjonile.

               (3)Direktiivis (EL) 2017/1852 on sätestatud, et iga vaidluses osaleva liikmesriigi pädev asutus kirjutab alla nõuandekomisjoni või alternatiivse vaidluste lahendamise komisjoni töökorrale (edaspidi „töökord“) ja teavitab töökorrast mõjutatud isikuid.

               (4)Direktiivis (EL) 2017/1852 on sätestatud, et komisjon kehtestab standardtöökorra, mida kohaldatakse siis, kui mõjutatud isikut (isikuid) ei ole ettenähtud aja jooksul töökorrast teavitatud või kui selline teavitamine on mittetäielik. Seega tuleks vaidluste lahendamise menetluse katkematuse ja tulemuslikkuse tagamiseks kehtestada standardtöökord. Standardtöökord peaks seetõttu andma tervikliku menetlusraamistiku, mille alusel vaidluste lahendamise menetlus saaks toimuda takistusteta ning mõjutatud isiku(te) õigused oleksid vastavalt direktiivile (EL) 2017/1852 kaitstud. Eriti oluline oleks piiritleda vaidluse õiguslik alus ja tingimused, käsitleda nõuandekomisjoni või alternatiivse vaidluste lahendamise komisjoni tegevuse korraldust ja toimimist puudutavaid üksikasju ning näha ette kulude jagamine. Nõuandekomisjoni või alternatiivse vaidluste lahendamise komisjoni sõltumatuse tagamiseks peaks töökord sisaldama ka huvide konfliktide täielikku avalikustamist.

               (5)Direktiivis (EL) 2017/1852 on sätestatud, et pädevad asutused võivad mõjutatud isiku(te) nõusolekul leppida kokku oma lõpliku otsuse tervikuna avaldamises. Direktiivis (EL) 2017/1852 on samuti sätestatud, et kui asjaomased pädevad asutused või mõjutatud isik(ud) ei nõustu lõpliku otsuse tervikuna avaldamisega, avaldavad pädevad asutused lõpliku otsuse kokkuvõtte.

               (6)Selleks et lõpliku otsuse avaldamisega seotud teavet edastataks järjekindlalt, tuleks kehtestada tüüpvorm. Selleks et lõplik otsus oleks läbipaistev ning mõjutatud isiku(te) ärisaladus samal ajal kaitstud, tuleks tüüpvormis seada tingimuseks, et lõplik otsus avaldatakse üksnes pädevate asutuste kokkuleppel ja mõjutatud isiku(te) nõusolekul. Juhul, kui üks kõnealustest pooltest avaldamisega ei nõustu, tuleks töökorras ette näha lõpliku otsuse kokkuvõtte avaldamine ning määrata kindlaks kokkuvõttes esitatav teave. Samuti tuleks mõjutatud isikule näha ette õigus nõuda, et pädevad asutused ei avaldaks ärisaladuse alla kuuluvat teavet.

               (7)Selleks et tagada õiguskindlus ja süsteemi nõuetekohane toimimine, tuleks käesolevat määrust hakata kohaldama pärast direktiivi (EL) 2017/1852 artikli 22 lõike 1 esimeses lõigus sätestatud ülevõtmise tähtaega.

               (8)Käesoleva määrusega ettenähtud meetmed on kooskõlas vaidluste lahendamise komitee arvamusega,

               ON VASTU VÕTNUD KÄESOLEVA MÄÄRUSE:

               Artikkel 1

               Standardtöökord

               Kui direktiivi (EL) 2017/1852 kohases vaidluste lahendamise menetluses osalevate liikmesriikide pädevad asutused ei ole mõjutatud isikut (isikuid) nõuandekomisjoni või alternatiivse vaidluste lahendamise komisjoni töökorrast (edaspidi „töökord“) teavitanud või kui teavitamine ei ole täielik, koostavad sõltumatud tunnustatud isikud ja esimees töökorra käesoleva määruse I lisas esitatud tüüpvormi alusel.

               Artikkel 2

               Lõpliku otsuse avaldamisega seotud teabe edastamise tüüpvorm

               Kui direktiivi (EL) 2017/1852 kohases vaidluste lahendamise menetluses osalevate liikmesriikide pädevad asutused edastavad kõnealuse direktiivi artikli 18 lõigetes 2 ja 3 osutatud teabe, kasutavad nad käesoleva määruse II lisas esitatud tüüpvormi.

               Artikkel 3

               Jõustumine ja kohaldamine

               Käesolev määrus jõustub kahekümnendal päeval pärast selle avaldamist Euroopa Liidu Teatajas.

               Seda kohaldatakse alates 1. juulist 2019.

               Käesolev määrus on tervikuna siduv ja vahetult kohaldatav kõikides liikmesriikides.

               Brüssel, 24.4.2019

                     Komisjoni nimel

                     president
                     Jean-Claude JUNCKER

                     (1)

                        ELT L 265, 14.10.2017, lk 1.

    ---documentbreak---

               ET

               I LISA

               1. osa

               Nõuandekomisjoni või alternatiivse vaidluste lahendamise komisjoni standardtöökord

               (Direktiivi (EL) 2017/1852 artikli 11 lõige 3)

               [Täidavad sõltumatud tunnustatud isikud ja esimees ning allkirjastavad asjaomaste liikmesriikide pädevad asutused]

               [Kui nõuandekomisjon moodustatakse direktiivi (EL) 2017/1852 artikli 6 lõike 1 punkti a kohaldamiseks, tuleb täita ainult tärniga (*) tähistatud lahtrid]

               1.Üldteave*

               Mõjutatud  isiku(te) nimi (nimed), aadress(id), maksukohustuslasena registreerimise number (numbrid):

               Liikmesriik, mille maksuresident (maksuresidendid) mõjutatud isiku(d) on:

               Asjaomased liikmesriigid:

               Mõjutatud isiku(te) kontaktisiku täielik aadress ja andmed, kaasa arvatud telefoninumber ja e-posti aadress:

               Mõjutatud isiku nõustaja nimi ja andmed (kui kohaldatav):

               2.Nõuandekomisjoni või alternatiivse vaidluste lahendamise komisjoni koosseis

               2.1.Vorm:

               ◻ Nõuandekomisjon

               ◻ Alternatiivne vaidluste lahendamise komisjon

               2.2.Vaidluse lahendamise menetluse liik

               ◻ „Sõltumatu arvamuse“ menetlus

               ◻ „Lõpliku pakkumise“ menetlus

               ◻ Muu, palun täpsustage: ______________________________________

               2.3.Liikmete arv ja üldteave*:

               –◻ Esimees

               –◻ ____ sõltumatut tunnustatud isikut ja ___ asendajat

               –◻ ____ pädevate asutuste esindajat

               Esimees:

               Kodakondsus: ______________________  Aadress ja kontaktandmed (k.a e-posti aadress ja telefoninumber – vabatahtlik): _______________________

               Sõltumatu tunnustatud isik (kelle on nimetanud: _______________):

               Kodakondsus: ______________________  Aadress ja kontaktandmed (k.a e-posti aadress ja telefoninumber – vabatahtlik): _______________________

               Asendaja (kelle on nimetanud: _______________):

               Kodakondsus: ______________________  Aadress ja kontaktandmed (k.a e-posti aadress ja telefoninumber – vabatahtlik): _______________________

               Sõltumatu tunnustatud isik (kelle on nimetanud: _______________):

               Kodakondsus: ______________________  Aadress ja kontaktandmed (k.a e-posti aadress ja telefoninumber – vabatahtlik): _______________________

               Asendaja (kelle on nimetanud: _______________):

               Kodakondsus: ______________________  Aadress ja kontaktandmed (k.a e-posti aadress ja telefoninumber – vabatahtlik): _______________________

               Pädev asutus (__________-le nimetatud esindaja)

               Aadress ja kontaktandmed (k.a e-posti aadress ja telefoninumber):

               Pädev asutus (__________-le nimetatud esindaja)

               Aadress ja kontaktandmed (k.a e-posti aadress ja telefoninumber):

               Vajaduse korral lisage ridu teiste kaasatud liikmete märkimiseks

               Peale selle võib käesolevale standardtöökorrale lisada sõltumatute tunnustatud isikute elulookirjeldused ja soovituskirjad, milles on ära märgitud nende pädevus ja kvalifikatsioon. 2. osas avalikustatav teave võimalike huvide konfliktide kohta peab olema seaduslikult allkirjastatud ja lisatud.

               3.Vaidlusaluse küsimuse kirjeldus ja tunnused*

               Sisu kirjeldus:

               Maksustamisperiood(id):

               Tegevusvaldkond:

               Viited kohaldatavatele õigusaktidele ja rahvusvahelistele lepingutele:

               ◻ Liikmesriikide õigusnormid  (esitada üksikasjalikud viited asjakohastele artiklitele; sätete täisteksti võib juurde lisada)

               ◻ Topeltmaksustamise vältimise leping  (kahe- või mitmepoolne; esitada üksikasjalikud viited asjakohastele artiklitele; sätete täisteksti võib juurde lisada)

               ◻ Seotud ettevõtjate kasumi korrigeerimisel tekkiva topeltmaksustamise kõrvaldamise konventsioon (90/436/EMÜ)
                  1
                (esitada üksikasjalikud viited asjakohastele artiklitele; sätete täisteksti võib juurde lisada)

               ◻ Muud pädevate asutuste vahel kokku lepitud viited:

               Summad maksustamisaasta kohta ning muud lepingu või konventsiooni vaieldava kohaldamise või tõlgendamisega seotud üksikasjad, mida on kirjeldatud mõjutatud isiku esitatud kaebuses ja mida pädevad asutused on kontrollinud:

               4.Pädevate asutuste vahel kokku lepitud tingimused

               Vaidlusaluse juhtumi raames tõlgendatavate õigusküsimuste kirjeldus:

               Järgmise kirjeldus: arvessevõetavad faktilised asjaolud ning faktilised küsimused, millega seoses pädevad asutused vajavad nõuandekomisjonilt või alternatiivselt vaidluste lahendamise komisjonilt selgitust ja/või tõlgendust:

               5.Vaidluse lahendamise menetluse ajakava*

               Arvamuse esitamise viimane kuupäev:

               Pädevatele asutustele ja mõjutatud isiku(te)le kehtivad esitamistähtajad, muu hulgas dokumentaalsete või muude tõendite ja/või eksperdiarvamuste esitamiseks; esitamisega hilinemise tagajärjed (vajaduse korral):

               Ärakuulamiste kuupäevad ja koht (vajaduse korral):

               Kuupäevad, mil mõjutatud isik(ud) ja/või kolmandad isikud ilmuvad komisjoni ette või saadavad sinna oma esindaja (vajaduse korral):

               6.Tegevuse korraldus ja toimimine*

               Nõuandekomisjoni või alternatiivse vaidluste lahendamise komisjoni koosolekute koht (kohad): __________________________

               Haldusteenused, mida nõuandekomisjon või alternatiivne vaidluste lahendamise komisjon võivad oma ülesannete täitmiseks vajada: ___________________________________________________________________________

               Vaidluse lahendamise menetluse töökeel(ed): _________________

               Võimalik dokumentide tõlke vajadus (kas täielikult või osaliselt): _______________________

               Võimalik suuliste ettekannete tõlke vajadus: _______________________

               Kirjaliku teabe, dokumentide ja tõendite esitamise praktiline kord  (nt esitamise viis, koopiad, numeratsioon, viitamine): ___________________________________________________________________________

               Pädevate asutuste ja mõjutatud isiku(te) kirjaliku suhtluse viisid (k.a dokumentide saatmise viis):
                  ___________________________________________________________________________

               Nõuandekomisjoni või alternatiivse vaidluste lahendamise komisjoni poolt teabenõuete esitamise ning mõjutatud isiku(te) ja pädevate asutuste poolt neile vastamise kord: ______________________________________

               Eksperdid ja muud võimalikud kolmandad isikud (suuliste ja kirjalike arvamuste esitamise tingimused): ___________________________________________________________________________

               Dokumentide vastuvõetavuse tingimused  (nt originaalid või kinnitatud koopiad jne): _____________________________________________

               Mahukate ja keeruliste dokumentaalsete tõendite esitamise kord (nt kas kokkuvõtetena, tabelitena, graafikutena, väljavõtetena või valimitena): _________________________________

               Ärakuulamiste protokollimise kord: ______________________________________

               Muu (täpsustada, sh muu võimalik menetlus-, tõendite esitamise ja logistiline korraldus): ___________________________________________________________________________

               7.Arvamus

               Võimalikud arvamuse talletamise ja esitamise nõuded: ___________________________________________________________________________

               ___________________________________________________________________________

               8.Kulud*

               Kulud jagatakse liikmesriikide vahel:

               ◻  Proportsioonis: __________________________

               ◻  Võrdselt

               Kulud peavad sisaldama järgmist (kui neid on):

               ◻ Sõltumatute tunnustatud isikute kantud kulud: _________

               ◻ Sõltumatute tunnustatud isikute tasud (kuni 1 000 eurot ühe isiku kohta ühe koosolekupäeva kohta): _______________________

               ◻ Kirjaliku tõlke kulud ________________________________________________

               ◻ Suulise tõlke kulud _________________________________________________

               ◻ Muud halduskulud (sealhulgas sekretariaadi kulud) __________________________________________________________________

               Muu kuludega seotud teave ja korraldus (täpsustada):

               9.Muu

               Kuupäev:

               Liikmesriikide pädevate asutuste esindajate allkirjad:

               ______________________________                  ___________________________

               2. osa

               Võimalike huvide konfliktide avalikustamine

               [Täidab iga nimetatud sõltumatu tunnustatud isik ja tema asendaja]

               Perekonnanimi: _________________________

               Eesnimi: ___________________________

               Kelle nimetas: ________________________

               ◻ Ma pean ennast sõltumatuks ja erapooletuks. Mulle teadaolevalt – ja olles teinud asjakohaste järelepärimiste põhjal kindlaks – puudub varasem või praegune huvi, suhe või muu asjaolu, mille ma peaksin avalikustama, kuna see võib mõjutada minu sõltumatust ja erapooletust või tekitada menetluses põhjendatult erapoolikust.

               ◻ Võimalike huvide konfliktide avalikustamisega koos esitatav kinnitus: Olen objektiivne ja kavatsen selleks ka jääda. Samuti olen teadlik oma kohustusest avalikustada kõik faktid ja asjaolud, mis võivad olla sellise iseloomuga, et seavad kahtluse alla minu sõltumatuse pädevate asutuste ees. Sellega seoses juhin Teie tähelepanu alljärgnevale:

               Käesolev avalikustamine ei vabasta mind kohustusest avalikustada kõik faktid ja asjaolud, mis võivad mõjutada minu sõltumatust.

               Kuupäev:

               Nimetatud sõltumatu isiku või tema asendaja allkiri:

               ______________________________

               II LISA

               Lõpliku otsuse avaldamisega seotud teabe edastamise tüüpvorm

               (Direktiivi (EL) 2017/1852 artikli 18 lõige 4)

               [Täidab iga asjaomase liikmesriigi pädev asutus]

                        Lõpliku otsuse avaldamine

                        1. Pädevate asutuste kokkulepe avaldada lõplik otsus tervikuna

                        Jah           Ei

                        2. Mõjutatud isiku(te) nõusolek lõpliku otsuse tervikuna avaldamisega

                        Jah           Ei

                        Kui vastus „Jah“ nii punktis 1 kui ka 2:

                        a) Lõpliku otsuse tervikuna avaldamine

                        a) Lõpliku otsuse terviktekst

                        Kui vastus „Ei“ kas punktis 1 või 2:

                        b) Lõpliku otsuse kokkuvõtte avaldamine

                        i) küsimuse ja teema kirjeldus

                        …

                        ii) kuupäev

                        …

                        iii) asjaomased maksustamisperioodid

                        …

                        iv) õiguslik alus

                        …

                        v) tegevusvaldkond

                        …

                        vi) lõpliku lahenduse lühike kirjeldus

                        …

                        vii) kasutatud vahekohtumeetodi kirjeldus

                        …

                        Lõplikku otsust on redigeeritud kaubandus-, äri-, tööstus- või kutsesaladuse või turustusprotsessiga seotud põhjustel või seetõttu, et otsus on vastuolus avaliku korraga.

                     (1)

                      EÜT L 225, 20.8.1990, lk 10.


title: KOMISJONI RAKENDUSMÄÄRUS (EL) …/…, millega muudetakse rakendusmäärust (EL) nr 808/2014, rakendusmäärust (EL) nr 809/2014 ja rakendusmäärust (EL) nr 908/2014 maaelu arengu programmide alusel loodud rahastamisvahendite osas

text:
               KOMISJONI RAKENDUSMÄÄRUS (EL) …/…,

               6.6.2019,

               millega muudetakse rakendusmäärust (EL) nr 808/2014, rakendusmäärust (EL) nr 809/2014 ja rakendusmäärust (EL) nr 908/2014 maaelu arengu programmide alusel loodud rahastamisvahendite osas

               EUROOPA KOMISJON,

               võttes arvesse Euroopa Liidu toimimise lepingut,

               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005,
                  1
                eriti selle artikli 8 lõiget 3,

               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008,
                  2
                eriti selle artikli 36 lõiget 6 ning artikli 62 lõike 2 punkti a,

               ning arvestades järgmist:

               (1)Euroopa Parlamendi ja nõukogu määruse (EL) nr 1303/2013
                  3
                (mida on muudetud Euroopa Parlamendi ja nõukogu määrusega (EL, Euratom) 2018/1046)
                  4
                artikli 38 lõike 1 punktiga c on ette nähtud võimalus luua rahastamisvahendeid, mille puhul Euroopa struktuuri- ja investeerimisfondide toetus on kombineeritud Euroopa Investeerimispanga finantstoodetega Euroopa Strateegiliste Investeeringute Fondi raames.

               (2)Seda uut sätet kohaldatakse ka Euroopa Maaelu Arengu Põllumajandusfondi (EAFRD) programmide alusel loodud rahastamisvahendite suhtes. Mõned komisjoni rakendusmääruses (EL) nr 808/2014,
                  5
                komisjoni rakendusmääruses (EL) nr 809/2014
                  6
                ja komisjoni rakendusmääruses (EL) nr 908/2014
                  7
                sätestatud rakenduseeskirjad sisaldavad viiteid rahastamisvahenditele, millele on osutatud määruse (EL) nr 1303/2013 artikli 38 lõikes 1 enne selle muutmist määrusega (EL, Euratom) 2018/1046. Seepärast tuleks kõnealuste õigusaktide asjaomastele sätetele lisada viide artikli 38 lõike 1 uuele punktile c.

               (3)Seepärast tuleks rakendusmääruseid (EL) nr 808/2014, (EL) nr 809/2014 ja (EL) nr 908/2014 vastavalt muuta.

               (4)Käesoleva määrusega ettenähtud meetmed on kooskõlas maaelu arengu komitee ja põllumajandusfondide komitee arvamusega,

               ON VASTU VÕTNUD KÄESOLEVA MÄÄRUSE:

               Artikkel 1

               Rakendusmääruse (EL) nr 808/2014 I lisa 1. osa punkti 10 alapunkti c teine lõik asendatakse järgmisega:

               „Kui EAFRD eri osalusmääraga meetme või tegevusliigiga toetatakse määruse (EL) nr 1303/2013 artikli 38 lõike 1 punktides b ja c osutatud rahastamisvahendeid, tuleb tabelis eraldi näidata rahastamisvahendite ja muude tegevusliikide osalusmäär ning indikatiivne EAFRD summa, mis vastab kavandatud osalusele rahastamisvahendis.“

               Artikkel 2

               Rakendusmäärust (EL) nr 809/2014 muudetakse järgmiselt:

               a) artikli 48 lõige 6 asendatakse järgmisega:

               „6 Määruse (EL) nr 1303/2013 artikli 38 lõike 1 punktides b ja c osutatud rahastamisvahendite puhul ei kohaldata käesoleva artikli lõikeid 1–5 ei rahastamisvahendisse tehtava osamakse ega lõppsaajale makstava toetuse suhtes. Samas kohaldatakse siiski määruse (EL) nr 1306/2013 artikleid 58 ja 59 ning komisjoni delegeeritud määruse (EL) nr 480/2014* artiklit 9.

               *Komisjoni 3. märtsi 2014. aasta delegeeritud määrus (EL) nr 480/2014, millega täiendatakse Euroopa Parlamendi ja nõukogu määrust (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Põllumajandusfondi ning Euroopa Merendus- ja Kalandusfondi kohta ning nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta (

                  ELT L 138, 13.5.2014, lk 5

               ).“;

               b) artikli 51 lõige 5 asendatakse järgmisega:

               „5 Määruse (EL) nr 1303/2013 artikli 38 lõike 1 punktides b ja c osutatud rahastamisvahendite puhul ei kohaldata käesoleva artikli lõikeid 1–4 ei rahastamisvahendisse tehtava osamakse ega lõppsaajale makstava toetuse suhtes. Samas kohaldatakse siiski määruse (EL) nr 1306/2013 artikleid 58 ja 59 ning delegeeritud määruse (EL) nr 480/2014 artiklit 9.“

               Artikkel 3

               Rakendusmääruse (EL) nr 908/2014 artikli 22 lõike 2 kolmas lõik asendatakse järgmisega:

               „Määruse (EL) nr 1303/2013 artikli 38 lõike 1 punktide b ja c kohaselt loodud rahastamisvahendite puhul deklareeritakse kulud seoses esimeses lõigus osutatud vastavate võrdlusperioodidega pärast seda, kui kõnealuse määruse artikli 41 lõike 1 kohaselt iga järgmise vahemaksetaotluse suhtes kehtestatud tingimused on täidetud.“

               Artikkel 4

               Käesolev määrus jõustub kolmandal päeval pärast selle avaldamist Euroopa Liidu Teatajas.

               Käesolev määrus on tervikuna siduv ja vahetult kohaldatav kõikides liikmesriikides.

               Brüssel, 6.6.2019

                     Komisjoni nimel

                     president
                     Jean-Claude JUNCKER

                     (1)

                        ELT L 347, 20.12.2013, lk 487.

                     (2)

                        ELT L 347, 20.12.2013, lk 549.

                     (3)

                        Euroopa Parlamendi ja nõukogu 17. detsembri 2013. aasta määrus (EL) nr 1303/2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320).

                     (4)

                        Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT L 193, 30.7.2018, lk 1).

                     (5)

                        Komisjoni 17. juuli 2014. aasta rakendusmäärus (EL) nr 808/2014, milles sätestatakse Euroopa Parlamendi ja nõukogu määruse (EL) nr 1305/2013 (Euroopa Maaelu Arengu Põllumajandusfondist (EAFRD) antavate maaelu arengu toetuste kohta) rakenduseeskirjad (ELT L 227, 31.7.2014, lk 18).

                     (6)

                        Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).

                     (7)

                        Komisjoni 6. augusti 2014. aasta rakendusmäärus (EL) nr 908/2014, milles sätestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses makse- ja muude asutustega, finantsjuhtimisega, raamatupidamisarvestuse kontrollimise ja heakskiitmisega, kontrollieeskirjadega, tagatistega ja läbipaistvusega (ELT L 255, 28.8.2014, lk 59).


title: KOMISJONI RAKENDUSMÄÄRUS (EL) …/…, territooriumide tüpoloogiate ühtlase kohaldamise ühetaoliste tingimuste kohta vastavalt Euroopa Parlamendi ja nõukogu määrusele (EÜ) nr 1059/2003

text:
               KOMISJONI RAKENDUSMÄÄRUS (EL) …/…,

               2.7.2019,

               territooriumide tüpoloogiate ühtlase kohaldamise ühetaoliste tingimuste kohta vastavalt Euroopa Parlamendi ja nõukogu määrusele (EÜ) nr 1059/2003

               EUROOPA KOMISJON,

               võttes arvesse Euroopa Liidu toimimise lepingut,

               Võttes arvesse Euroopa Parlamendi ja nõukogu 26. mai 2003. aasta määrust (EÜ) nr 1059/2003, millega kehtestatakse ühine statistiliste territoriaalüksuste liigitus (NUTS),
                  1
                eriti selle artikli 4b lõiget 5,

               ning arvestades järgmist:

               (1)Määrusega (EÜ) nr 1059/2003 on loodud liidu piirkondade liigituse õiguslik raamistik, et võimaldada koguda, koostada ja levitada ühtlustatud piirkondlikku statistikat.

               (2)Määruse (EÜ) nr 1059/2003 artikliga 4b volitatakse komisjoni kehtestama liidu tasandil ühetaolised tingimused nimetatud artiklis nimetatud territooriumide tüpoloogiate ühtlaseks kohaldamiseks.

               (3)Need tingimused peaksid kirjeldama tüpoloogiate määramise meetodit konkreetsetele haldusüksustele ja ühise statistiliste territoriaalüksuste liigituse (NUTS) 3. tasandi piirkondadele.

               (4)Ühetaoliste tingimuste kohaldamisel on oluline võtta arvesse geograafilisi, sotsiaal-majanduslikke, ajaloolisi, kultuurilisi ja keskkonnaolusid.

               (5)Käesolevas määruses sätestatud meetmed on kooskõlas Euroopa statistikasüsteemi komitee arvamusega,

               ON VASTU VÕTNUD KÄESOLEVA MÄÄRUSE:

               Artikkel 1

               Ruutvõrkudel põhineva tüpoloogia ning haldusüksuste tasandi ja NUTS 3. tasandi tüpoloogiate ühtlase kohaldamise ühetaolised tingimused on sätestatud lisas.

               Artikkel 2

               Käesolev määrus jõustub kahekümnendal päeval pärast selle avaldamist Euroopa Liidu Teatajas.

               Käesolev määrus on tervikuna siduv ja vahetult kohaldatav kõikides liikmesriikides.

               Brüssel, 2.7.2019

                     Komisjoni nimel

                     president
                     Jean-Claude JUNCKER

                     (1)

                        ELT L 154, 21.6.2003, lk 1.

    ---documentbreak---

               LISA

               1.Ruutvõrkudel põhineva tüpoloogia ühtlase kohaldamise ühetaolised tingimused on järgmised:

                        Määruses (EÜ) nr 1059/2003 kehtestatud element

                        Pealkirjad

                        Tingimused

                        Ruutvõrkudel põhinev tüpoloogia

                        „Maapiirkondade võrguruudud“ või

                        „madala tihedusega võrguruudud“

                        1 km² võrguruudud asustustihedusega alla 300 elanikku/km² ja muud linnaklastrite välised võrguruudud.

                        „Linnaklastrid“ või „mõõduka asustustihedusega klastrid“

                        Omavahel piirnevad (k.a diagonaalis) 1 km² võrguruudud asustustihedusega vähemalt 300 elanikku/km² ja vähemalt 5000 elanikuga klastris.

                        „Linnakeskused“ või „suure asustustihedusega klastrid“

                        Omavahel piirnevad (v.a diagonaalis) 1 km² võrguruudud „linnaklastris“ asustustihedusega vähemalt 1500 elanikku/km² ja vähemalt 50 000 elanikuga klastris pärast andmelünkade täitmist (gap filling).

               2.Haldusüksuste tasandi tüpoloogiate ühtlase kohaldamise ühetaolised tingimused on järgmised:

                        Määruses (EÜ) nr 1059/2003 kehtestatud element

                        Pealkirjad

                        Tingimused

                        Linnastumise määr (DEGURBA)

                        „Linnapiirkonnad“

                        „Linnad“ või „tiheasustusega alad“

                        Haldusüksuste tasandi territooriumiüksused, kus vähemalt 50 % elanikkonnast elab linnakeskustes.

                        „Väiksemad linnad ja eeslinnad“ või „keskmise asustustihedusega alad“

                        Haldusüksuste tasandi territooriumiüksused, kus alla 50 % elanikkonnast elab maapiirkondade võrguruutudes ja alla 50 % elab linnakeskustes.

                        „Maapiirkonnad“ või

                        „hõreasustusega alad“

                        Haldusüksuste tasandi territooriumiüksused, kus vähemalt 50 % elanikkonnast elab maapiirkondade võrguruutudes.

                        Funktsionaalsed linnapiirkonnad

                        „Funktsionaalsed linnapiirkonnad“

                        „Linnad“

                        „Linnade“ või „tiheasustusega aladena“ määratletud haldusüksuste tasandi territooriumiüksused.

                        „Töörände ala“

                        Haldusüksuste tasandi territooriumiüksused, kust vähemalt 15 % töötavast elanikkonnast pendeldab linna vahet, kusjuures enklaavid on kaasa arvatud ja eksklaavid välja arvatud.

                        Rannikualad

                        „Rannikualad“

                        Haldusüksuste tasandi territooriumiüksused, mis piirnevad merega või mille territooriumist vähemalt 50 % ei ole merest kaugemal kui 10 km. Lisatud on enklaavid (muud kui mereäärsed haldusüksused, mis piirnevad mereäärsete haldusüksustega).

                        „Muud kui rannikualad“

                        Haldusüksuste tasandi territooriumiüksused, mis ei ole rannikualad, s.o ei piirne merega ja mille pinnast alla 50 % ei ole merest kaugemal kui 10 km.

               3.NUTS 3. tasandi tüpoloogiate ühtlase kohaldamise ühetaolised tingimused on järgmised:

                        Määruses (EÜ) nr 1059/2003 kehtestatud element

                        Pealkirjad

                        Tingimused

                        Linna-maa tüpoloogia

                        „Peamiselt linnapiirkonnad“

                        NUTS 3. tasandi piirkonnad, kus vähemalt 80 % elanikkonnast elab linnakeskustes.

                        „Vahepealsed piirkonnad“

                        NUTS 3. tasandi piirkonnad, kus rohkem kui 50 %, kuid vähem kui 80 % elanikkonnast elab linnakeskustes.

                        „Peamiselt maapiirkonnad“

                        NUTS 3. tasandi piirkonnad, kus vähemalt 50 % elanikkonnast elab maapiirkondade võrguruutudes.

                        Suurlinnatüpoloogia

                        „Suurlinnapiirkonnad“

                        Üksik NUTS 3. tasandi piirkond või nende kogum, kus vähemalt 50 % elanikkonnast elab vähemalt 250 000 elanikuga funktsionaalsetel linna-aladel.

                        „Muud kui suurlinnapiirkonnad“

                        NUTS 3. tasandi piirkonnad, mis ei ole suurlinnapiirkonnad.

                        Rannikupiirkondade tüpoloogia

                        „Rannikupiirkonnad“

                        Merega piirnevad NUTS 3. tasandi piirkonnad või need, kus vähemalt 50 % elanikkonnast ei ela rannikust kaugemal kui 50 km, samuti Hamburgi (Saksamaa) NUTS 3. tasandi piirkond.

                        „Muud kui rannikupiirkonnad“

                        NUTS 3. tasandi piirkonnad, mis ei ole rannikupiirkonnad.